
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1371 


5 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποδοχή παραίτησης μέλους του προσωρινού Επι¬ 
στημονικού Συμβουλίου του ΙΝΒΙΣ και διορισμός α¬ 
ντικαταστάτη... 1 

Τροποποίηση της 50350/20.5.99 (ΦΕΚ 978/Β/27.5.99) 
απόφασης Υπουργού Εργασίας και Κοινωνικών Α¬ 
σφαλίσεων. 2 

Καταβολή έκτακτης οικονομικής ενίσχυσης στην Πα¬ 
νελλήνια Ομοσπονδία Κινηματογράφου - Τηλεόρα¬ 
σης και Συναφών Κλάδων (Π.ΟΈ.Κ,Τ.). 3 

Τροποποίηση και συμπλήρωση του Κανονισμού Ασθέ¬ 
νειας του ΤΥΔΕ. 4 

Μετατροπή θέσεων ειδικευομένων γιατρών στο Γ. Ν. Ν. 

Ρόδου. 5 

Χορήγηση της Χειρουργικής Νοσηλευτικής Ειδικότη¬ 
τας από το Ναυτικό Νοσοκομείο Αθηνών. 6 

Καθορισμός αριθμού προσώπων που θα απασχολη¬ 
θούν με σύμβαση μίσθωσης έργου στο «ΑΘΗΝΑΪ¬ 
ΚΟ ΠΡΑΚΤΟΡΕΙΟ ΕΙΔΗΣΕΩΝ Α.Ε.». 7 

Σύσταση ιδίου Νομικού Προσώπου στο Δήμο Αγίων Α¬ 
ναργύρων Ν. Αττικής με το όνομα «27η Σχολική Ε¬ 
πιτροπή Δήμου Αγίων Αναργύρων (11ου Νηπιαγω¬ 
γείου). 8 

Τροποποίηση της συστατικής πράξης της «Δημοτικής 
Επιχείρησης Έργων και Ανάπτυξης Δήμου Κάρ- 

λας» (Δ.ΕΠ.Ε.Α.) Ν. Μαγνησίας. 9 

Έγκριση τροποποίησης των κανονισμών των Αμοιβαί¬ 
ων Κεφαλαίων «ΑΣΠΙΣ ΟΜΟΛΟΓΙΩΝ ΕΣΩΤΕΡΙ¬ 
ΚΟΥ», «ΑΣΠΙΣ ΔΙΑΧΕΙΡΙΣΕΩΣ ΔΙΑΘΕΣΙΜΩΝ ΕΣΩ¬ 
ΤΕΡΙΚΟΥ», «ΑΣΠΙΣ ΜΕΤΟΧΩΝ ΕΣΩΤΕΡΙΚΟΥ» και 


«ΑΣΠΙΣ ΟΜΟΛΟΓΙΩΝ ΔΙΕΘΝΕΣ». 10 

ΑΠΟΦΑΣΕΙ Σ 

Αριθ.9107 (ΦΟΡ) 655 (1) 


Αποδοχή παραίτησης μέλους του προσωρινού Επιστημονι¬ 
κού Συμβουλίου του ΙΝΒΙΣ και διορισμός αντικαταστάτη. 
Ο ΥΠΟΥΡΓΟΣ ΑΝΑΠΤΥΞΗΣ 
Έχοντας υπόψη: 

1 .Τις διατάξεις: 

α) του Ν.1514/85 ι’Ανάπτυξη της Επιστημονικής και Τε¬ 
χνολογικής Έρευνας» 


β) του Π.Δ. 18/98 «Ίδρυση ΝΠΙΔ με την επωνυμία «Ινστι¬ 
τούτο Βιομηχανικών Συστημάτων» (ΙΝΒΙΣ) 

γ) της παρ. 6 του άρθρου 13 του Ν. 2690/99 «Κύρωση 
του Κώδικα Διοικητικής Διαδικασίας και άλλες διατάξεις» 

2. Την υπ’αριθμ. 6640 ιΦΟΡ) 681/10.6.98 απόφασή μας 
με θέμα «Συγκρότηση προσωρινού Επιστημονικού Συμ¬ 
βουλίου στο Ινστιτούτο Βιομηχανικών Συστημάτων» όπως 
τροποποιήθηκε με την υπ’αριθμ. 7727(ΦΟΡ) 760/13.7.98 
ομοία. 

3. Την έγγραφη παραίτηση του Ε.Φλωράτου, Δημάρχου 
Πατρέων, απο τη θέση του τακτικού μέλους του προσω¬ 
ρινού Ε.Σ. του ΙΝΒΙΣ (α.π. 558/3.5.99). 

4. Το υπ’αριθμ. 64/26.3.99 έγγραφο του Διευθυντή του 
ΙΝΒΙΣ, αποφασίζουμε: 

Αποδεχόμαστε την παραίτηση του Ε. Φλωράτου από τη 
θέση του τακτικού μέλους του προσωρινού Επιστημονι¬ 
κού Συμβουλίου του Ινστιτούτου Βιομηχανικών Συστημά¬ 
των (ΙΝΒΙΣ) και διορίζουμε στη θέση του τον Κ.Κουνινιώτη. 

Κατά τα λοιπά ισχύει η υπ’ αριθμ. 6640 (ΦΟΡ)681/ 
10.6.98 απόφασή μας όπως έχει τροποποιηθεί με την υπ’ 
αριθμ. 7727 (ΦΟΡ)760/13.7.98 όμοια. 

Η απόφαση αυτή να δημοσιευτεί στην Εφημερίδα της 
Κυβερνήσεως 

Αθήνα, 14 Ιουνίου 1999 

Ο ΥΠΟΥΡΓΟΣ 

Ε. ΒΕΝΙΖΕΛΟΣ 

-♦- 

Αριθ.ΦΙΙ 50374 (2) 

Τροποποίηση της 50350/20.5.99 (ΦΕΚ 978/Β/27.5.99) α¬ 
πόφασης Υπουργού Εργασίας και Κοινωνικών Ασφα¬ 
λίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης Υ¬ 
πουργείου Εργασίας και των εποπτευομένων από αυτό 
Νομικών Προσώπων και άλλες διατάξεις» και τις διατά¬ 
ξεις του άρθρου 1 παρ. δότου Ν. 678/7«ΠερίΟργανισμού 
Εργατικής Εστίας και άλ\ων τινών διατάξεων». 

2. Την με αριθμ. 16/21 4.99 απόφαση του Δ.Σ. του Ορ¬ 
γανισμού Εργατικής Εστίας. 

3. Την με αριθμ. 50350/20.5.99 (ΦΕΚ 978/Β/27.5.99) Υ- 
πουρνκή Απόφαση. 

4 Την με αριθμ. 22/26.5.99 απόφαση του Δ.Σ. του Ορ¬ 
γανισμού Εργατικής Εστίας. 

5. Γην εγγραφή πίστωσης στον ΚΑ Ε2522Η του προϋ¬ 
πολογισμού του Ο.Ε.Ε. για την προκαλούμενη δαπάνη 
(άρθρο ?7 Ν. 2031/1992, άρθρο 29Α του Ν. 1558/1935 και 
άρθρο 1 του Ν. 2469/1997). Η δαπάνη αυτή δεν βαρύνει 
τον κρατικό προϋπολογισμό. 

6. Την αριθμ:. 80078/4.10.96 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 
924/6/8 ;0.96). αποφασίζουμε: 

Τροποποιούμε μερικώς την με αριθμ. Φ1150350/ 
20.5.99 απόφασή μας, σύμφωνα με την αριθμ. 22/26.5.99 
απόφαση του Δ.Σ. του Ο.Ε.Ε. και εγκρίνουμε την μετακί¬ 
νηση των κατωτέρω εργαζομένων Μακαβέλου Γεωργίου, 
Ρογκα Ιωάννη, Οικονόμου Νικολάου, Ρίζου Νικολάου και 
ι κονίζίδη Ελευθερίου στην Κύπρο, αντί των Αργύρη Ιω¬ 
άννη, Βάλκου Παναγιώτη. Γόνιικα Αριστοτέλη, Σταματά- 
του Ιωάννη κ αι Φλώρου Κωνσταντίνου. 

Κατά τα λοιπά ισχύει η αριθμ. Φ1150350/20,5.99 από¬ 
φασή μας. 

Η δαπάνη αυτή η οποία βαρύνει την με ΚΑΕ 2522Η πί¬ 
στωση του προϋπολογισμού του Ο.Ε.Ε. έτους 1999, δεν 
βαρύνει >ον κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεις 

Αθήνα. 24 Ιουνίου 1999 

Ο ΥΟΥΙΊΟΐιΥΟΣ 

X. ΠΡΩΤΟΠΑΠΠΑΣ 



ΚαΤαβΤ* Γί 4 νί·ακτης οικονομικής ενίσχυσης στην Πανελ- 
>ή - '.α Ομοσπονδία Κινηματογράφου -Τηλεόρασης και 
Συναφών Κλάδων (Π.Ο.Ε.Κ .ϊ). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΗΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης Υ¬ 
πουργείου Εργασίας και των εποπτευόμενων από αυτό 
Νομικών Προσώπων και άλλες διατάξεις». 

2. Την με αριθ. 22/26.5.1999 απόφαση του Δ. Σ. του Ορ¬ 
γανισμού Εργατικής Εστίας. 

3. Την έγγραφη πίστωσης στον Κ.Α.Ε. 2522Ζτου προϋ¬ 
πολογισμού του Ο Ε.Ε. έτους 1999, για την προκαλούμε¬ 
νη δαπάνη (άρθρο 27 Ν. 2081/1992, άρθρο 29 Ατού Ν. 
1553/1965 και άρθρο 1 του Ν. 2459/1997). 

Η δ ο παν η αυτή δεν βαρύνει τον κρατικά προϋπολογι¬ 
σμό. 

4 Τη- αριθ. 80078/4.10.1996 κοινή απόφαση του Πρω- 
θυπουο ού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 924/ 
Β/8.10 1996), αποφασίζουμε: 

Εγκρίνουμε την απόφαση του Δ.Σ του Ο.Ε.Ε. που ελή- 
ψθπ κατο την αριθμ. 2ό.-6.5.99 συνεδρίασή του σχετικά 


με την καταβολή έκτακτης οικονομικής ενίσχυσης ποσού 
επτακοσίων είκοσι χιλιάδων (720.000) δρχ. στην Πανελλή¬ 
νια Ομοσπονδία Κινηματογράφου - Τηλεόρασης και Συνα¬ 
φών Κλάδων (Π. Ο. Ε.Κ.Τ.), για την διοργάνωση σεμιναρίων 
των χειριστών στα νέα μηχανήματα του κινηματογράφου. 

Η καταβολή του παραπάνω ποσού στην Π.Ο.Ε.Κ.Τ. θα 
γίνει μετά την υποβολή των αντίστοιχων παραστατικών 
στοιχείων. 

Η σχετική δαπάνη θα βαρύνει τον Κ.Α.Ε. 2522 Ζ του προ¬ 
ϋπολογισμού του Ο. Ε.Ε. έτους 1999, ο οποίος δεν επιχο¬ 
ρηγείται από τον κρατικό προϋπολογισμό. 

Η απόφαση αυτή να κοινοπο.ηθεί και να δημοσιευθεί 
στην Εφημερίδα της Κυβερνήσεως. 

Αθήνα, 24 Ιουνίου 1999 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 

-Φ- 

Αριθ. 424/915 (4) 

Τροποποίηση και συμπλήρωση του Κανονισμού Ασθένει¬ 
ας του ΤΥΔΕ. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 35 του Ν. 4507/1966 (Α71). 

2. Τις διατάξεις της αρ. οικ. "749/4-11-98 κοινής από¬ 
φασης του Πρωθυπουργού και του Υπουργού Εργασίας 
και Κοινών. Ασφαλίσεων Ανάθεση αρμοδιοτήτων στον Υ¬ 
φυπουργό Εργασίας και Κοινών. Ασφαλίσεων Φοίβο Ιω- 
αννίδη" (Β 1171) 

3. Τις αρ. 402/27-7-98 και 403/29-8-98 αποφάσεις του 
Δ.Σ. του ΤΥΔΕ 

4. Τη γνώμη του Συμβουλίου Κοινωνικής Ασφάλειας 
που διατυπώθηκε στη 5η/7-5-99 συνεδρίασή του της ΚΓ 
περιόδου. 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του ΤΥΔΕ το ύψος της 
οποίας ανέρχεται ετησίως στο ποσό των 60.000.000 
δραχμών περίπου η οποία θα καλυφθεί από το οργανικό 
πλεόνασμα του Ταμείου, αποφασίζουμε: 

Οι διατάξεις του Κανονισμού Ασθενείαςτου ΤΥΔΕ όπως 
ισχύουν σήμερα τροποποιούνται και συμπληρώνονται ως 
εξής: 

1, Οιπαρ. 2 και 3του άρθρου 1 αντικαθίστανται ως εξής: 

«2. Επίσης υποχρεωτικά είναι μέλη του Ταμείου, εφό¬ 
σον δεν ασφαλίζονται για παροχές ασθένειας ως άμεσα 
ασφαλισμένοι σε άλλο Ασφαλιστικό Οργανισμό. 

(α) Οι από 1-4-1966 συνταξιοδοτηθέντες Δικηγόροι και 
Δικολάβοι των Δικηγορικών Συλλόγων που υπάγονται 
στην ασφάλιση τουΤΥΔΕ, με τα μέλη των οικογενειών 
τους και με την προϋπόθεση ότι γίνονται οι υπέρ ΤΥΔΕ α¬ 
σφαλιστικές κρατήσεις από τη σύνταξη που τους χορηγεί 
το Ταμείο Νομικών. 

(β) Οι εν ενεργεία Δικολάβοι των Δικηγορικών Συλλό¬ 
γων που υπάγονται στην ασφάλιση του ΤΥΔΕ, με τα μέλη 
των οικογενειών τους, όπως επίσης και οι άμισθοι εν ε¬ 
νεργεία Υποθηκοφύλακες ολοκλήρου της χώρας, με τα 
μέλη των οικογενειών τους». 

«3. Τέλος, υποχρεωτικά είναι μέλη του Ταμείου, οι καθι¬ 
στάμενοι συνταξιούχοι των παραπάνω εν ενεργεία με¬ 
λών». 

2. Το εδάφιο Β της παρ. 1 του άρθρου 2 αντικαθίσταται 
ως έξης: 

«Β) Πιστοποιητικό του Συλλόγου των Δικηγόρων ή Δι¬ 
καστικών Επιμελητών και του Ταμείου Νομικών, με το ο¬ 
ποίο θα προκύπτει η εγγραφή τους στον Σύλλογο και στο 
Ταμείο Νομικών». 

3. Η παράγραφος 8 του άρθρου 5 καταργείται. 

4. Στο τέλος της παρ. 4 του άρθρου 6 προστίθεται περί- 
πτ. γ' ως εξής: 

«γ) Για τη νοσηλεία στις μονάδες εντατικής θεραπείας, 
αναπνευστικής ανεπάρκειας, εντατικής νεογνών, αυξη¬ 
μένης φροντίδας και εμφραγμάτων, εγκαυμάτων και εξω- 
νεφρικής κάθαρσης, (αιμοκάθαρση, περιτοναϊκή κάθαρ¬ 
ση, αιμοδιήθηση) το ΤΎΔΕ καλύπτει το σύνολο της δαπά¬ 
νης τόσο για τους άμεσα ασφαλισμένους όσο και για τους 
έμμεσα ασφαλισμένους. 

Στο συνολικό ενοποιημένο (κλειστό) νοσήλιο τα έμμεσα 
μέλη συμμετέχουν με ποσοστό 20% στο ποσό που καθορί¬ 
ζεται κάθε φορά από τις σχετικές υπουργικές αποφάσεις. 

Στη μονοήμερη νοσηλεία (χρήση κλίνης χωρίς διανυ- 
κτέρευση) και ανεξάρτητα από τον τομέα νοσηλείας τα 
έμμεσα μέλη, συμμετέχουν με ποσοστό 20% στο σύνολο 
της δαπάνης. Εξαιρούνται της συμμετοχής τα έμμεσα μέ¬ 
λη που πάσχουν από μεσογειακή αναιμία, αιμορροφιλία 
και υποβάλλονται σε μετάγγιση αίματος». 

5. Στο τέλος της παρ. 8 του άρθρου 6 προστίθεται η α¬ 
κόλουθη διάταξη: 

«Επίσης το Ταμείο καλύπτει το 80% των εξόδων μετακί¬ 
νησης των νεφροπαθών ασφαλισμένων από την κατοικία 
τους στο νοσοκομείο προκειμένου να υποβληθούν σε αι¬ 
μοκάθαρση με τεχνητό νεφρό». 

6. Η παρ. 4 του άρθρου 7 αντικαθίσταται ως εξής: 

«4. Για την εισαγωγή παράταση νοσηλείας εκπαίδευσης 
και άσκησης των ασφαλισμένων με ειδικές ανάγκες στα 
ειδικά σχολεία απαιτείται γνωμοδότηση της αρμόδιας υ¬ 
γειονομικής επιτροπής του IΚΑ. Η πιο πάνω επιτροπή γνω- 
μοδοτεί για το είδος της πάθησης, τις μορφές περίθαλ¬ 
ψης ή άσκησης, τη δυνατότητα βελτίωσης της κατάστα¬ 
σης του ασθενούς και την διάρκεια περίθαλψης ή 
άσκησης». 

7. Το άρθρο 9 αντικαθίσταται ως εξής: 

«Αρθρο 9 

Νοσηλεία στο εξωτερικό 

Σε εξαιρετικά σοβαρές παθήσεις επιτρέπεται η νοση¬ 
λεία στο εξωτερικό των ασφαλισμένων του ΤΥΔΕ, σύμ¬ 
φωνα με τις ακόλουθες προϋποθέσεις: 

1. Η νοσηλεία στο εξωτερικό ασφαλισμένων εγκρίνεται 
με απόφαση του Διοικητικού Συμβουλίου του ΤΥΔΕ, ύ¬ 
στερα απο αιτιολογημένη γνωμάτευση των ειδικών Υγει¬ 
ονομικών Επιτροπών και κατά τη διαδικασία που ορίζεται 
με τις εκάστοτε υπουργικές αποφάσεις που εκδίδονται 
κατ’ εξουσιοδότηση των διατάξεων του άρθρου 39 του Ν. 
1759/1988 (Α 217). 

2. Το Ταμείο συμμετέχει στις δαπάνες νοσηλείας, σε πο¬ 
σοστό 80% για κάθε νοσηλεία. Σε καμιά περίπτωση η πα¬ 
ροχή αυτή δεν μπορεί να υπερβεί το ποσό των 3.200.000 
δρχ· 

Σε περίπτωση νοσηλείας ασφαλισμένων του σε χώρες 
της Ε.Ε. και του Ε.Ο.Χ. χορηγούνται τα κοινοτικά έντυπα 
και εφαρμόζονται οι διατάξεις των κανονισμών της Ε.Ε. ό¬ 
πως ισχύουν κάθε φορά. 

3. Σε όλες τις πιο πάνω περιπτώσεις νοσηλείας το Τα¬ 
μείο καταβάλλει στους δικαιούχους πέρσντου ποσού που 
προβλέπεται σ’ αυτές και ποσοστό 80% του αντιτίμου πας 
δαπάνης εισιτηρίων μετάβασης και επιστροφής του α¬ 
σθενούς, του αναγκαίου συνοδού και του δότη προκειμέ¬ 
νου για μεταμοσχεύσεις. Για την απόδοση της δαπάνης 
των εισιτηρίων υποβάλλονται στο Ταμείο τα εισιτήρια και 
οι νόμιμες αποδείξεις πληρωμής εισιτηρίων. 

4. Για κάθε συγκεκριμένη περίπτωση νοσηλείας στο ε¬ 
ξωτερικό εφόσον έχει τηρηθεί η νόμιμη διαδικασία μετά¬ 
βασης στο εξωτερικό αποφασίζει το Δ.Σ. για να χορηγή¬ 
σει εγγυητική επιστολή μέχρι του ποσού των 3.200.000 
δραχμών. 

5. Η απόδοση των δαπανών νοσηλείας γίνεται γιο μεν τ ις 
περιπτώσεις που έχουν χορηγηθεί τα κοινοτικά έντυπα 
σύμφωνα με την διαδικασία που ορίζεται στον Κανονισμό 
της ΕΟΚ, για δε τις λοιπές περιπτώσεις, μετά την υποβολή 
στο Ταμείο όλων των σχετικών με τη νοσηλεία παραστατι¬ 
κών στοιχείων και εξοφλητικών αποδείξεων, θεωρημένων 
από την Ελληνική Προξενική Αρχή του τόπου όπου νοση¬ 
λεύτηκε ο ασφαλισμένος και νόμιμα μεταφρασμένων. 

6. Στην περίπτωση που ο ασφαλισμένος έχει μεταβεί για 
νοσηλεία στο εξωτερικό μετά από έγκριση του Δ.Σ. του 
ΤΥΔΕ και αποβιώσει, καταβάλλεται το 80% των εξόδων 
ταρίχευσης, αγοράς φέρετρου και μεταφοράς της σορού 
στην Ελλάδα βάση των τιμολογίων τα οποία έχουν θεω¬ 
ρηθεί από την Ελληνική Προξενική αρχή του τόπου θανά¬ 
του και έχουν νόμιμα μεταφραστεί». 

8. Το άρθρο 13 αντικαθίσταται ως εξής: 

«Αρθρο 13 

Φαρμακευτική περίθαλψη 

1. Το Ταμείο παρέχει στους δικαιούχους περίθαλψης τα 
αναγκαία για την αποκατάσταση της υγείας τους και της 
ικανότητας για εργασία ή για ανακούφιση από τη νοσηρή 
κατάστασή τους φάρμακα και τις αναγκαίες ουσίες για 
την διάγνωση της νόσου, σύμφωνα με τους κανόνες της 
ιατρικής και φαρμακευτ κής επιστήμης. 

2. Τα ιδιοσκευάσματα συνταγογραφούνται από τον θε¬ 
ράποντα γιατρό της εκλογής του ασφαλισμένου και είναι 
εκείνα που περιλαμβάνονται στον εκάστοτε ισχυοντα κα¬ 
τάλογο των ιδιοσκευασμάτων. Κατ’ εξαίρεση μπορεί να α¬ 
ποδοθεί στον ασφαλισμένο η δαπάνη αγοράς ιδιοσκευά¬ 
σματος αναγνωρισμένης θεραπευτικής αξίας εφόσον έ¬ 
χει κριθεί απαραίτητο για την αποτελεσματικότερη 
αντιμετώπιση της πάθησης και έχει ακολουθηθεί η τόμι; ιη 
διαδικασία διακίνησής του, 

3. Το Ταμείο σχετικά με τη χορήγηση της φορμακευ υ- 
κής περίθαλψης εφαρμόζει υποχρεοπικά την εκάστοτε 
γενική νομοθεσία που κτχύει για όλους τους ασφαλιστι¬ 
κούς οργανισμούς. 

4. Γ ια την απόδοση της δαπάνης αγοράς φαρμάκων υ- 
ποχρεούται ο ασφαλισμένος να προσκομίσει στο Ταμείο 
τα εξής δικαιολογητικά 

α) Την πρωτότυπη χρο>ματοο λευκού συνταγή του νέου 
συνταγολογίου (Ν. 2456797, (Α 15) άρθρο 20 παρ.8) πλή¬ 
ρως συμπληρωμένη σύμφωνα ;*ε την ισχύουσα νομοθε¬ 
σία. 

β) Το τιμολόγιο ή η νόμιμη απόδειξη του φαρμακείου 
στην οποία αναγράφεται ίο ονοματεπώνυμο του ασφαλι¬ 
σμένου, η ημερομηνία έκδοσης, το είδος των πωληθέ- 
ντων φαρμάκων, το ποσό της αξίας τους. 

γ) Τηνταινία γνησιότητας της συσκευασίας του φαρμά¬ 
κου η οποία επικολλάται στο πίσω μέρος της συνταγής. 

5. Το ΤΎΔΕ ύστερα από απόφαση του Διοικητικού του 
Συμβουλίου μπορεί να συνάπτει συμβάσεις με φαρμακεία 
ή φαρμακευτικούς συλλόγους για την εκτέλεση των συ¬ 
νταγών των ασφαλισμένων του σύμφωνα με τις προϋπο¬ 
θέσεις και τους όρους του άρθρου αυτού, 

6. Επίσης το Ταμείο χορηγεί στους ασφαλισμένους του, 
μετά από γνωμάτευση του θεράποντα γιατρού, διαλύμ- 
ματα, υλικά, ανταλλακτικά και εξαρτήματα μιας χρήσης 
που είναι απαραίτητα για την λειτουργία και τη χρήση συ¬ 
σκευών με ποσοστό συμμετοχής 80% επί της αξίας αγο¬ 
ράς τους. 

Θ) Οι παρ. 3 και 4 του άρθρου 14 αντικαθίστανται ως ε- 

ξής: 

«3. Γιατις παραπάνω εργασίες το Ταμείο συμμετέχει σε 
ποσοστό 90% επί της δαπάνης, που δεν μπορεί να υπερ- 
βεί το ποσό 80.000 δρχ. για κάθε ασφαλισμένο κατά τη 
διάρκεια ενός ημερολογιακού έτους και με βάση τις τιμές 
του Κρατικού Τιμολογίου. 

3. Για ορθοδοντική θεραπεία, χορηγείται εφάπαξ ποσό 
130.000 δραχμών και μετά την υποβολή γνωμάτευσης για 
εκτέλεση των εργασιών και εξοφλητικής απόδειξης». 

Η ισχύς της απόφασης αυτής αρχίζει από τη πρώτη του 
επόμενου μήνα από τη δημοσίευσή της στην Εφημερίδα 
της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Ιουνίου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-Φ- 

Αριθ. ΑΙα/3494 (5) 

Μετατροπή θέσεων ειδικευομένων γιατρών στο 
Γ.Ν.Ν. Ρόδου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 (παρ. 1) του Ν. 1397/83 
(ΦΕΚ 143/Α/83). 

2. Τις διατάξεις του άρθρου 1 (παρ. 3) του Ν. 123/75 
(ΦΕΚ 172/Α/75). 

3. Τις διατάξεις του Π. Δ/τος 129/92 (ΦΕΚ 65/Α/92). 

4. Τις διατάξεις του άρθρου 1 (παρ. 2) του Ν. 2469/97 
(ΦΕΚ 38/Α/97) και το γεγονός ότι από τις διατάξεις της α¬ 
πόφασης αυτής δεν προκαλείται επιπλέον δαπάνη σε βά¬ 
ρος του κρατικού προϋπολογισμού. 

5. Την αρ. 1107147/1239/0006Α/96 (ΦΕΚ 922/Β./96) α¬ 
πόφαση ανάθεσης αρμοδιοτήτων στον Υφυπουργό Οικο¬ 
νομικών. 

6. Την αρ. 23/20.11.98 απόφαση του Διοικητικού Συμ¬ 
βουλίου του Νοσ/μείου Ρόδου. 

7. Την αριθμ. 8377/19.3.99 απόφαση του ΚΕ.Σ.Υ., απο¬ 
φασίζουμε: 

Οι δύο (2) κενές θέσεις ειδικευομένων γιατρών ειδικό¬ 
τητας Νεφρολογίας που συστήθηκαν με την αριθμ. 
Α3α/οικ. 4158/4.5.92 (ΦΕΚ350/28.5.92/τ.Β) στο Γεν. Νομ. 
Νοσοκομείο Ρόδου, μετατρέπονται σε θέσεις ειδικευομέ- 
νων γιατρών ειδικότητας Χειρουργικής, στο ίδιο Νοσοκο¬ 
μείο. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Ιουνίου 1999 

ΟΙ ΥΠΟΥΡΓΟΙ 

Ο ΥΦΥΓ1 ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Π. ΠΑΠΑΔΗΜΑΣ 

-φ- 

Αριθ. Α5/2603 (6) 

Χορήγηση της Χειρουργικής Νοσηλευτικής Ειδικότητας 
από το Ναυτικό Νοσοκομείο Αθηνών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το άρθρο 5 του Ν. 1579/85 «Ρύθμιση για την εφαρμο¬ 
γή και ανάπτυξη του Εθνικού Συστήματος Υγείας και άλ¬ 
λες διατάξεις» (ΦΕΚ 217/Α/85). 

2. Την αριθ. Α4/203/88 Υπουργική Απόφαση «Καθορι¬ 
σμός όρων και προϋποθέσεων για τη χορήγηση τίτλου ει¬ 
δικού Νοσηλευτή» (ΦΕΚ 106/Β/88). 

3. Τις αριθ. Α4β/4844/88 και Α4β/4635/89 Υπουργικές Α¬ 
ποφάσεις. 

4. Την αρ. Φ300/142596/90 (ΦΕΚ 733/Β/90) Υπουργική 
Απόφαση «Καθορισμός νοσηλευτικών ειδικοτήτων στις 
Ένοπλες Δυνάμεις και λοιπά ειδικότερα θέματα επ’ αυ¬ 
τών». 

5. Τα αριθ. Φ 300/19/96, Φ.300/5/97, Φ.300/2/98, 
Φ.300/1/99 και Φ.300/5/99 έγγραφο του Ναυτικού Νοσο¬ 
κομείου Αθηνών. 

6. Την αρ. 17 της 135ης Ολομ./20.11.97 απόφαση της Ε¬ 
κτελεστικής Επιτροπής του Κεντρικού Συμβουλίου Υγεί¬ 
ας. 

7. Την παρ. 3 του άρθρου 22 του Ν. 2362/95 «Περί Δη¬ 
μοσίου Λογιστικού Ελέγχου των δαπανών του Κράτους 
και άλλες διατάξεις» (ΦΕΚ 247/Α/95). 

8. Την αριθ. 5803/13.11.98 Κοινή Απόφαση του Πρωθυ¬ 
πουργού και του Υπουργού Υγείας και Πρόνοιας με θέμα 
«Ανάθεση αρμοδιοτήτων στους Υφυπουργούς Υγείας και 
Πρόνοιας» (ΦΕΚ 1178/Β/13.11.98). 

9. Την αριθ. 1107147/1239/0006Α/4.10.96 Υπουργική Α¬ 
πόφαση «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών» (ΦΕΚ 922/Β/96). 

10. Το γεγονός ότι οι δαπάνες ύψους 15.000.000 δρχ. 
για τα έτη 1999 έως 2003, που θα προκληθούν από την έ¬ 
ναρξη του Προγράμματος της Χειρουργικής Νοσηλευτι¬ 
κής Ειδικότητας θα βαρύνουν το Πολεμικό Ναυτικό με 
ΚΑΕ 1111 και 1121 για λειτουργικά έξοδα και ΚΑΕ μισθο¬ 
δοσίας 0517 και 0535 ως εξής: 

Για το έτος 1999 ποσό 3.000 000 δρχ. για το έτος 2000 
ποσό 3.000.000 δρχ. για το έτος 2001 ποσό 3.000.000 
δρχ. για το έτος 2002 ποσό 3.000.000 δρχ. και για το έτος 
2003 ποσό 3.000.000 δρχ, αποφασίζουμε: 

Ορίζουμε όπως το Ναυτικό Νοσοκομείο Αθηνών χορη¬ 
γεί την ειδικότητα της Χειρουργικής Νοσηλευτικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαΐου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ ΝΙΚΟΣ ΦΑΡΜΑΚΗΣ 

Αριθ. 13425/Ζ/2003 (7) 

Καθορισμός αριθμού προσώπων που θα απασχοληθούν 
με σύμβαση μίσθωσης έργου στο «ΑΘΗΝΑΪΚΟ ΠΡΑ¬ 
ΚΤΟΡΕΙΟ ΕΙΔΗΣΕΩΝ Α.Ε.». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚ. ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΤΥΠΟΥ ΚΑΙ 
ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Την διάταξη του άρθρου 6 του Ν. 2527/1997 «Τροπο¬ 
ποίηση και συμπλήρωση διατάξεων του Ν. 2190/1997 και 
άλλες διατάξεις». 

2. Τις διατάξεις του Ν. 1256/1982 «Για την πολυθεσία, την 
πολυαπασχόληση και άλλες διατάξεις» (άρθρο 6 παρ. 6). 

3. Τις διατάξεις του άρθρου 27 του Ν. 2081/1992 με το 
οποίο προστέθηκε το άρθρο 29 Α στον Ν. 1558/1985 «Κυ¬ 
βέρνηση και Κυβερνητικά Όργανα» όπως συμπληρώθηκε 
με την παράγραφο 2α του άρθρου 1 του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις». 

4. Το γεγονός ότι από τις διατάξεις της απόφασης αυ¬ 
τής προκαλείται συνολική ετήσια δαπάνη σε βάρος του 
προϋπολογισμού του «ΑΘΗΝΑΪΚΟΥ ΠΡΑΚΤΟΡΕΙΟΥ ΕΙ¬ 
ΔΗΣΕΩΝ Α.Ε.» ύψους εκατόν πενήντα τεσσάρων εκατομ¬ 
μυρίων εκατόν πενήντα χιλιάδων δραχμών (154.150.000), 
η οποία θα αντιμετωπισθεί από τις εγγεγραμμένες πιστώ¬ 
σεις του προϋπολογισμού του «ΑΘΗΝΑΪΚΟΥ ΠΡΑΚΤΟ¬ 
ΡΕΙΟΥ ΕΙΔΗΣΕΩΝ Α.Ε.» για το οικονομικό έτος 1999. 

5. Τις διατάξεις του Π.Δ, 150/1994 «Ίδρυση και κατα¬ 
στατικό της Ανώνυμης Εταιρείας ΑΘΗΝΑΪΚΟ ΠΡΑΚΤΟ¬ 
ΡΕΙΟ ΕΙΔΗΣΕΩΝ Α.Ε.». 

6. Το υπ’ αριθμ. 3143/3.11.1998 έγγραφο του Προέ¬ 
δρου και Γενικού Διευθυντή του «ΑΘΗΝΑΪΚΟΥ ΠΡΑΚΤΟ¬ 
ΡΕΙΟΥ ΕΙΔΗΣΕΩΝ Α.Ε.» με το οποίο ζητείται η έγκριση της 
σύναψης συμβάσεων μίσθωσης έργου για τις ειδικές α¬ 
νάγκες της λειτουργίας του «ΑΘΗΝΑΪΚΟΥ ΠΡΑΚΤΟΡΕΙ¬ 
ΟΥ ΕΙΔΗΣΕΩΝ Α.Ε.», όπως αυτές περιγράφονται στη συ¬ 
νημμένη κατάσταση του προαναφερομένου εγγράφου. 

7. Τις διατάξεις της παρ. 3 του άρθρου 22 του Ν. 
2362/95 (ΦΕΚ 247/Α/95). 

8. Το γεγονός ότι οι συμβάσεις μίσθωσης έργου των ο¬ 
ποίων ζητείται η έγκριση αποτελούν γνήσιες συμβάσεις 
μίσθωσης έργου, που δεν υποκρύπτουν εξαρτημένη ερ¬ 
γασία, όπως τούτο προκύπτει από την υπ’ αριθμ. πρωτ. 
Εισ. 1080/10.11.1998 βεβαίωση του Νομικού Συμβούλου 
του ΑΘΗΝΑΪΚΟΥ ΠΡΑΚΤΟΡΕΙΟΥ ΕΙΔΗΣΕΩΝ Α.Ε. που εκ- 
δόθηκε σύμφωνα με τη διάταξη του άρθρου 6 παρ. 2 του 
Ν. 2527/1997. 

9. Την αριθμ. 19/24.2.1999 ΠΥΣ «Έγκριση ανάθεσης έρ¬ 
γου σε τριάντα δύο (32) άτομα διαφόρων ειδικοτήτων, για 
χρονικό διάστημα ενός (1) έτους, από το Αθηναϊκό Πρα¬ 
κτορείο Ειδήσεων Α.Ε.». 

10. Την αριθμ. 8211/8.3.1999 (ΦΕΚ 198/Β/8.3.1999) α¬ 
πόφαση του Πρωθυπουργού και της Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων του Υπουργού Εσωτερικών, Δημόσιας Δι¬ 
οίκησης και Αποκέντρωσης στους Υφυπουργούς Εσωτε¬ 
ρικών, Δημόσιας Διοίκησης και Αποκέντρωσης». 

11 Τις ειδικές υπηρεσιακές ανάγκες του ΑΘΗΝΑΪΚΟΥ 
ΠΡΑΚΤΟΡΕΙΟΥ ΕΙΔΗΣΕΩΝ Α.Ε., αποφασίζουμε: 

1. Καθορίζουμε τον αριθμό των προσώπων προς τους ο¬ 
ποίους θα γίνει ανάθεση έργου του ΑΘΗΝΑΪΚΟΥ ΠΡΑ¬ 


ΚΤΟΡΕΙΟΥ ΕΙΔΗΣΕΩΝ Α.Ε. με σύμβαση μίσθωσης έργου, 
σύμφωνα με τη διάταξη του άρθρου 14 παρ. 3 περ. α του 
Π.Δ. 150/1994 και του άρθρου 6 του Ν. 2527/1997 ως ε¬ 
ξής: 

α) Δώδεκα (12) δημοσιογράφοι, 
β) Δύο (2) φωτορεπόρτερ, 
γ) Ένδεκα (11) ανταποκριτές εξωτερικού, 
δ) Τρεις (3) ειδικοί στους Η/Υ. 

ε) Τέσσερα (4) άτομα λοιπών ειδικοτήτων (προσωπικό 
έρευνας αγοράς, ταξινόμησης ή διανομής σε πελάτες εκ¬ 
δόσεων του ΑΠΕ, καθαρισμού ειδικών ηλεκτρονικών μη¬ 
χανημάτων). 

2. Ως μέγιστο χρονικό διάστημα, εντός του οποίου πρέ¬ 
πει να ολοκληρωθούν τα εκτελούμενα έργα ορίζεται το έ¬ 
να (1) έτος από την υπογραφή της σύμβασης. 

3. Ως τόπος που θα εκτελεσθούν τα παραπάνω έργα ο¬ 
ρίζεται η Αθήνα για είκοσι μία (21) συμβάσεις και οι εξής 
πόλεις του εξωτερικού: Ρώμη, Σκόπια, Σόφια, Τίρανα, 
Βρυξέλλες, Μελβούρνη, Μόντρεαλ, Άγκυρα, Ουάσι- 
γκτον, Βελιγράδι, και Στοκχόλμη, από μία (1) σύμβαση για 
κάθε πόλη από τις αναφερόμενες, όπως το έργο που θα 
εκτελέσει έκαστος αναφέρεται στη συνημμένη κατάστα- 
ση. 

4. Το έργο που θα εκτελεσθεί καθώς και τα απαραίτητα 
ειδικά τυπικά προσόντα που θα πρέπει να κατέχουν τα 
πρόσωπα στα οποία θα ανατεθεί το έργο είναι τα εξής κα¬ 
τά κατηγορία: 

α. Δημοσιογράφοι (άτομα 12): Για κάλυψη εξειδικευμέ- 
νων ρεπορτάζ (καταναλωτών, Χρηματιστηρίου και επιχει¬ 
ρήσεων), αθλητικών μεταφράσεων, ξενόγλωσσου περιο¬ 
δικού ΗΕΒΜΕ5 - Θγθθοθ Τοάαγ, επιμέλεια κειμένων αγ¬ 
γλόφωνης Τράπεζας Δεδομένων και Γαλλόφωνου 
Δελτίου. 

Απαραίτητα προσόνΓα: εξειδικευμένη γνώση χώρου 
χρηματιστηρίου, καταναλωτών, επιχειρήσεων, άριοτη 
γνώση αγγλικής και γαλλικής γλώσσας. 

β. Ανταποκριτές: (άτομα 11) Για κάλυψη αναλύσεων και 
επεξηγηματικού ρεπορτάζ σε χώρες στις οποίες η Ελλά¬ 
δα έχει ειδικό ενδιαφέρον (Τουρκία, Βουλγαρία, Κανα¬ 
δάς, Βέλγιο, ΠΓΔΜ, ΗΠΑ, Γιουγλοσλαβία, Αυστραλία, 
Σουηδία και Αλβανία). Οι εξειδικευμένες γνώσεις και η 
γνώση ξένων γλωσσών είναι απαραίτητα για τις ανάγκες 
του σχετικού ρεπορτάζ και άρθρογραφίας. 

Απαραίτητα προσόντα: Άριστη γνώση ξένων γλωσσών 
(κυρίως της χώρας που θα καλύψει), διαμονή στο εξωτε¬ 
ρικό και άριστη γνώση των πολιτικών και οικονομικών δε¬ 
δομένων της χώρας που θα καλύψει. 

γ) Φωτορεπόρτερ (άτομα 2): Για κάλυψη εκτάκτων και 
εξειδικευμένων φωτορεπορτάζ, ύστερα από αιτήματα 
των συνδρομητών μας και ειδικών αποστολών στο εξωτε¬ 
ρικό. 

Απαραίτητα προσόντα: Γνώση των αναγκών του εξειδι- 
κευμένου φωτορεπορτάζ, γνώση ξένων γλωσσών, κατο¬ 
χή τεχνικού εξοπλισμού. 

δ. Τεχνικοί (άτομα 3): Για κάλυψη εξειδικευμένων προ¬ 
γραμμάτων πληροφορικής αναγκαίων για την αναβάθμι¬ 
ση του πληροφορικού συστήματος του ΑΠΕ (από υηϊχ σε 
ΟγειοΙθ) και προσαρμογές για το έτος 2000. 

Απαραίτητα προσόντα: Ειδική γνώση συστημάτων 
ϋΝΙΧ και ΟΒΑΟΙΕ, δυνατότητα για εργασία τόσο σε 
εοίΙνναΓθ και σε ΜαΓάνναΓθ. 

ε. Λοιποί (άτομα 4): Για κάλυψη αναγκών που σχετίζο¬ 
νται με την έρευνα αγοράς σχετικά με το περιοδικό ΗΕΒ- 

ΜΕ3 και τις άλλες συνεργασίες του ΑΠΕ (ΒβυίβΓδ, 
ΒΙοοΓηάβΓ9 κ.α.). 

Την ταξινόμηση των συνδρομητών του αγγλόφωνου πε¬ 
ριοδικού μας και του δελτίου μας και την κάλυψη αναγκών 
συνδρομητών ειδικού ενδιαφέροντος. 

Τέλος, τον καθαρισμό των ειδικής φύσεως, μηχανημά¬ 
των του ΑΠΕ και του χώρου του Ηλεκτρονικού Υπολογι¬ 
στή, τα οποία θέλουν ειδική επιμέλεια και γνώση. 

Απαραίτητα προσόντα: Γνώσεις ελληνικής αγοράς, 
γνώση ξένων γλωσσών, γνώσεις χειρισμού Η/Υ και δυνατό¬ 
τητα παρουσίασης και επεξήγησης σε πελάτες των προϊό¬ 
ντων μας μέσω αυτού. Δυνατότητα καθαρισμού εξειδικευ- 
μένων μηχανημάτων με ειδική επιμέλεια λόγω της ευαισθη¬ 
σίας τους, ιδιαίτερα στο χώρο του ηλεκτρονικού κέντρου. 

5. Η δαπάνη που προκαλείται από τις άνω συμβάσεις α¬ 
νέρχεται συνολικά στο ποσό των εκατόν πενήντα τεσσά¬ 
ρων εκατομμυρίων εκατόν πενήντα χιλιάδων δραχμών 
(154.150.000), όπως αναλύεται στην κατάσταση που επι¬ 
συνάπτεται στο υπ’ αριθμ. 3143/3.11.1998 έγγραφο του 
Προέδρου και Γενικού Διευθυντή του ΑΘΗΝΑΪΚΟΥ ΠΡΑ¬ 
ΚΤΟΡΕΙΟΥ ΕΙΔΗΣΕΩΝ Α.Ε. 

6. Τα προαναφερόμενα έργα δεν ανάγονται στον κύκλο 
των συνήθων καθηκόντων των υπαλλήλων του ΑΘΗΝΑΪ¬ 
ΚΟΥ ΠΡΑΚΤΟΡΕΙΟΥ ΕΙΔΗΣΕΩΝ Α.Ε. λόγωαπαιτουμένων 
ειδικών γνώσεων και ιδιαιτερότητας των έργων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 1999 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΗΣ ΝΙΚ. ΧΡΙΣΤΌΔΟΥΛΑΚΗΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Δ. ΡΕΠΠΑΣ 

-φ- 

Αριθ. 27544 , , (8) 

Σύσταση ιδίου Νομικού Προσώπου στο Δήμο Αγίων Α¬ 
ναργύρων Ν. Αττικής με το όνομα «27η Σχολική Επι¬ 
τροπή Δήμου Αγίων Αναργύρων (11ου Νηπιαγωγείου). 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις (α) της παραγράφου 8-15 του άρθρου 5 
του Ν. 1894/90 «Για την Ακαδημία Αθηνών και άλλες εκ¬ 
παιδευτικές διατάξεις» (Α' 100) και (β) του άρθρου 203 
του Π.Δ. 410/95 (ΦΕΚ Α' 231) Δημοτικός και Κοινοτικός 
Κώδικας. 

2) Την αριθμ. 188/99 απόφαση του Δημοτικού Συμβουλί¬ 
ου του Δήμου Αγίων Αναργύρων για σύσταση σχολικής ε¬ 
πιτροπής, αποφασίζουμε: 

1. Συστήνουμε στο Δήμο Αγίων Αναργύρων του Νομού 
Αττικής ίδιο Νομικό Πρόσωπο με το όνομα : «27η Σχολική 
Επιτροπή Δήμου Αγίων Αναργύρων (11ου Νηπιαγωγείου). 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης αγοράς ανα¬ 
λώσιμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους, 
δ) Η εισήγηση προς τις αντίστοιχες Διευθύνσεις 


Πρωτ/θμιας και Δευτ/θμιας Εκπαίδευσης για τον εφοδια¬ 
σμό από τον Οργανισμό Σχολικών Κτιριών των σχολείων 
με έπιπλα και εξοπλιστικά είδη και από το Υπουργείο Ε¬ 
θνικής Παιδείας και Θρησκευμάτων με βιβλία για τις σχο¬ 
λικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου. 

γ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσίά του. 

Το Νομικό Πρόσωπο εκπροσωπείται στο δικαστήριο και 
σε κάθε δημόσια Αρχή από τον Πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

Κάληψη δαπάνης: 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Αγίων 
Αναργύρων ύψους 850.000 δρχ. περίπου γιατοτρέχον οι¬ 
κονομικό έτος και 1.000.000 δρχ. για κάθε ένα από τα ε¬ 
πόμενα οικονομικά έτη. 

2. Η πίστωση ποσού στον προϋπολογισμό του Δήμου Α¬ 
γίων Αναργύρων στον Κ.Α. 211.9γ για τις λειτουργικές δα¬ 
πάνες των Σχολικών Επιτροπών είναι 140.000.000 δρχ. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Αθήνα, 21 Ιουνίου 1999 
Με εντολή Γεν. Γραμ. Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-Φ- 

Αριθ. 129321 (9) 

Τροποποίηση της συστατικής πράξης της «Δημοτικής Ε¬ 
πιχείρησης Έργων και Ανάπτυξης Δήμου Κάρλας» 
(Δ.ΕΠΈ.Α.) Ν. Μαγνησίας. 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του αρθρ. 277-284 του Π.Δ. 410/95 (Δη¬ 
μοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτ/ση κ.α. διατάξεις). 

3. Την απόφαση του Περιφ. ΔΛ/τή Μαγνησίας αριθ. 
22389/95 (ΦΕΚ 1086/τ.Β/29.12.96} με την οποία συστήθη- 
κε η Δημοτική Επιχείρηση Έργων και Ανάπτυξης Δήμου 
Κάρλας. 

4. Την αριθ. 16006/29.8.97 απόφαση του Γεν. Γραμμα¬ 
τέα Περιφ. Θεσσαλίας (εξουσιοδότηση Προϊσταμένου 
Δ/νσης Τοπ. Αυτ/σης και Δ/νσης Ν. Μαγνησίας για υπο¬ 
γραφή εγγράφων. 

5. Την αριθ. 96/99 απόφαση του Δημο^ Συμβουλίου 
Κάρλας, αποφασίζουμε: 

Τροποποιούμε τηνα αριθ. 22389/95 απόφαση του Πε- 
ριφ. Δ/ντή Μαγνησίας (ΦΕΚ 1086/29.12.95) ως εξής: 

Ο Δήμος Κάρλας διαθέτει στην επιχείρηση χρηματικό 
ποσό ύψους 23.000.000 δρχ. σαν αρχικό κεφάλαιο. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου Κάρλας οικον. έ¬ 
τους 1999 ύψους 20.000.000 δρχ. στο Κ.Α. 2/211.9. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 24 Ιουλίου 1999 
Με εντολή Γεν. Γραμ. Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 
-♦- 

Αριθ. 10165 (10) 

Έγκριση τροποποίησης των κανονισμών των Αμοιβαίων 
Κεφαλαίων «ΑΣΠΙΣ ΟΜΟΛΟΓΙΩΝ ΕΣΩΤΕΡΙΚΟΥ», 
«ΑΣΠΙΣ ΔΙΑΧΕΙΡΙΣΕΩΣ ΔΙΑΘΕΣΙΜΩΝ ΕΣΩΤΕΡΙΚΟΥ», 
«ΑΣΠΙΣ ΜΕΤΟΧΩΝ ΕΣΩΤΕΡΙΚΟΥ» και «ΑΣΠΙΣ ΟΜΟ¬ 
ΛΟΓΙΩΝ ΔΙΕΘΝΕΣ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 122/6.5.199, θέμα 8ο) 

Αφού έλαβε υπόψη: 

1. Τις διατάξεις του άρθρου 23 του Ν. 1969/91 (ΦΕΚ 
167Α) «Εταιρείες Επενδύσεων Χαρτοφυλακίου, Αμοι¬ 
βαία Κεφάλαια, Διατάξεις Εκσυγχρονισμού και Εξυγίαν¬ 


σης της Κεφαλαιαγοράς και άλλες διατάξεις» όπως ι¬ 
σχύει. 

2. Την απόφαση της 71 ης/2.4.96/1 Συνεδρίασης του 
Δ.Σ. της Επιτροπής Κεφαλαιαγοράς. 

3. Τους κανονισμούς των ανωτέρω Αμοιβαίων Κεφαλαί¬ 
ων που διαχειρίζεται η ΑΣΠΙΣ ΑΕΔΑΚ. 

4. Την αίτηση της ΑΣΠΙΣ ΑΕΔΑΚ, Α.Π. 7907/22.4.99 με 
υποβληθέντες τροποποιημένους κανονισμούς των Αμοι¬ 
βαίων Κεφαλαίων. 

5. Σχετική εισήγηση του Γ. Γκότση, αποφασίζει ομόφω¬ 
να: 

Εγκρίνει την τροποποίηση των κανονισμών των κάτωθι 
Αμοιβαίων Κεφαλαίων: 

1. ΑΣΠΙΣ ΟΜΟΛΟΓΙΩΝ ΕΣΩΤΕΡΙΚΟΥ, 

2. ΑΣΠΙΣ ΜΕΤΟΧΩΝ ΕΣΩΤΕΡΙΚΟΥ, 

3. ΑΣΠΙΣ ΔΙΑΧΕΙΡΙΣΕΩΣ ΔΙΑΘΕΣΙΜΩΝ ΕΣΩΤΕΡΙΚΟΥ, 

4. ΑΣΠΙΣ ΟΜΟΛΟΓΙΩΝ ΔΙΕΘΝΕΣ, 

σύμφωνα με του υποβληθέντες από την ΑΣΠΙΣ ΑΕΔΑΚ 
τροποποιημένους κανονισμούς. 

Η παρούσα απόφαοη να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νγ«νν.β1.9Γ 

ΙΝΤΕΡΝΕΤ: ΙιοΙ.ςτ 
θ-τηβΐΙ: ηνβ8 @ ΗοΙ.ςμ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 7Θ2 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327-Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' ^Χ ρι 8 οελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Από 8 σε χ(δ ες και άνω προσαύξηση 100 δρχ. ανά θσέλιδο ή μέρος αυτού 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α Σ Ε.Π. 

Ανωνύμων Εταιρειών Δ Ε.Π.Ε. 

60.000 δρχ. 3.000 δρχ. 

70.000 » 3.500 » 

15.000 » 750 » 

70.000 »· 3.500 » 

30.000 » 1 500 · 

15.000 » 750 » 

5.000 » 250 » 

10.000 » 500 » 

3.000 » 150 » 

10.000 » 500 * 

250.000 » 12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. * Ε.Π.Ε. 

■250.000 » 12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους, 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

[ Οι υπηρεσίες εξυπηρέτησης των πολιτών λειτουργούν καθημερινά απύ 08.00 1 έως 13.00 ] 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 








